கேள்வி: வடக்குப்பட்டு தொல்லியல் களம் - வடக்குப்பட்டு அகழாய்வு வரலாறு பற்றி தகவல் சொல்.
பதில்: வடக்குப்பட்டின் தொன்மை கலாச்சார வளர்ச்சி, தொடர்ச்சியான மனித வாழிடங்கள் ஆகியன முறையான ஆய்வுகள் வாயிலாக நிறுவப்படவேண்டும் என்ற அடிப்படையில் இங்கு மேற்கொள்ளப்பட்ட மேற்பரப்பு ஆய்வில் பல தொல்பொருட்கள் கண்டறியப்பட்டுள்ளதாக மாநில தொல்லியல் துறையின் ஓய்வு பெற்ற அலுவலரும் வரலாற்று ஆய்வாளருமான சி சாந்தலிங்கம் குறிப்பிட்டுள்ளார். தொண்டை மண்டலத்தில், குறிப்பாக காஞ்சிபுரம் மாவட்டத்தில் வரலாற்று புவியியல் ஆய்வுகளை இவர் மேற்கொண்டதை இங்கு குறிப்பிடலாம்.[https://timesofindia.indiatimes.com/city/chennai/asi-gets-the-go-ahead-for-excavation-at-oragadam/articleshow/89879793.cms Chennai: ASI gets the go-ahead for excavation at Oragadam] Yogesh Kabirdoss Times of India : February 28, 2022 வடக்குப்பட்டு கிராமத்திற்கு அருகில் உள்ள நத்தம் மேடு என்றும் அழைக்கப்படும் குருவன் மேடு என்ற இடத்தில் உள்ள தொல்லியல் களம் முதலில் 1922 ஆம் ஆண்டு கண்டறியப்பட்டது. வடக்குப்பட்டு தொல்லியல் களத்திலிருந்து சில கி.மீ. தொலைவில் அமைந்துள்ள குருவன் மேடு ஒரு புதைகுழி மேடாகும். குருவன் மேடு கண்டறியப்பட்டதை அடுத்து வடக்குப்பட்டில் வரலாற்றுக் கல்லூரி மாணவர்கள், அறிஞர்கள், தொல்லியல் ஆர்வலர்கள் மேற்பரப்புக் கள ஆய்வுகளை மேற்கொண்டு வந்தனர்.[https://www.opindia.com/2022/09/asi-teams-discover-12000-year-old-artefacts-near-chennai-gold-beads-coins-pallava-period/ ASI teams discover 12,000-year-old artefacts near Chennai, recoveries include gold, beads, money, sculptures from the Pallava period] OPIndia September 23, 2022 இங்குள்ள வாய்க்காலில் ஒரு விஷ்ணு சிலை ஒன்றும் சிவன் சிலை ஒன்றும் கண்டறியப்பட்டன. சிவன் சிலை பலகைக் கல்லில் புடைப்புச் சிற்பமாகச் செதுக்கப்பட்டதாகும். விஷ்ணு சிலை கருங்கல்லில் செதுக்கப்பட்டதாகும். இச்சிலை கிரீட மகுடம், முப்புரிநூல், பட்டாடை அணிந்து அமர்ந்த கோலத்தில் வடிக்கப்பட்டுள்ளது. இவை பல்லவர் கலைப்பாணியில் வடிக்கப்பட்ட சிலைகள் என்று தொல்லியல் ஆய்வாளர்கள் கருதுகின்றனர்.[https://www.youtube.com/watch?v=cExHkC5jchw தோண்ட தோண்ட தமிழர் பொக்கிஷங்கள்... Vadakkupattu அகழாய்வு பணிகள் Live Visit ! Excavation] Vikatan TV வடக்குப்பட்டின் துரும்பன்மேடு பகுதியில் 1,000 ஆண்டுகள் தொன்மையானதாகக் கருதப்படும் ஒன்பது அடி உயரம் கொண்ட இலிங்கம் ஒன்று புதைந்த நிலையில் கண்டெடுக்கப்பட்டது. இந்த இடத்தின் அருகே தொன்மையான கட்டடம் புதைந்த நிலையில் இருப்பது குறித்த தகவலை வடக்குப்பட்டு ஊராட்சி மன்றத் தலைவர் நந்தினிவசந்தகுமார் இந்திய தொல்லியல் அளவீட்டுத் துறையினருக்குத் தெரிவித்ததை அடுத்து இங்கு அகழாய்வுகள் 2022 ஆம் ஆண்டு ஜூலை மாதம் 3-ஆம் தேதியன்று தொடங்கப்பட்டது.